Amawulire
Minisita Muhwezi akakkasiza nti tewali butujju bwonna mu ggwanga
Ivan Ssenabulya
November 23rd, 2022
Bya Benjamin Jumbe,
Minisita w’ebyokwerinda Maj Gen Jim Muhwezi akkakkanyizza eggwanga ku bulumbaganyi bwonna obw’ekitujju ku ggwanga.
Kino kiddiridde omubaka wa palamenti, Atkins Katushabe okwemulugunya ku bulumbaganyi obweyongedde ku bifo eby’okwerinda okugeza ebifo bya poliisi n’obulumbaganyi obwakolebwa gyebuvuddeko mu bbaalakisi ya Gaddafi e Jinja
Mu bulumbaganyi bwa Barracks ekibinja ky’abamenyi b’amateeka abatannamanyika balumba enkambi ya Gaddafi ne batta omujaasi eyali akuuma ku kikomera eyategeerekese nga Sergeant Simon Peter Eyagu.
Bwabadde ayanukula okweraliikirira kuno , minisita awadde obukakafu nti tewali bulabe bwonna eri eggwanga, n’ategeeza nti ensonga eno enoonyezebwa nga asuubiza alipoota enzijuvu mu bbanga eritali ly’ewala kunsonga eno.
lug_Latn lug_Latn eus_Latn swe_Latn tso_Latn lug_Latn lug_Latn lug_Latn lug_Latn